हरियाणा कांग्रेस में फूट! अशोक तंवर ने चुनाव समितियों से दिया इस्तीफा, सोनिया गांधी को पत्र लिखकर कही यह बात..  
विधानसभा चुनाव से पहले हरियाणा कांग्रेस में बगावत
अशोक तंवर का चुनाव समितियों के सभी पदों से इस्तीफा
कहा- सामान्य कार्यकर्ता की तरह पार्टी की सेवा करता रहूंगा
नेतृत्व का धन्यवाद !!
हम गांधी,नेहरू,अम्बेडकर व आज़ाद की विचारधारा के रास्ते जनता के हक़,अधिकार व न्याय की लड़ाई लड़ते थे और लड़ते रहेंगे।
मैं कांग्रेस पार्टी @INCIndia की सभी कमेटियों से इस्तीफा दे रहा हूँ और प्राथमिक सदस्य के तौर पर पार्टी के माध्यम से जनता की सेवा करता रहूंगा। pic.twitter.com/AT2Xuvajgz

तंवर ने हुड्डा पर तंज कसते हुए कहा, 'देश में लोकतंत्र है, लेकिन हरियाणा में बड़े-बड़े राजघराने हैं. कुछ हमारी पार्टी  में हैं और कुछ लोग दूसरी पार्टी में हैं. मेरे खिलाफ असहयोग आंदोलन चलाया, लेकिन लोकसभा चुनाव में छह फीसदी वोट बढ़ा.' उन्होंने यह भी दावा किया कि हरियाणा कांग्रेस अब 'हुड्डा कांग्रेस' बनती जा रही है. तंवर ने टिकट वितरण में मेहनती कार्यकर्ताओं की अनदेखी का आरोप लगाते हुए कहा कि यह बताया जाए कि किन मापदंडों के आधार पर टिकट दिए गए हैं.
उन्होंने दावा किया, 'जिन्होंने पांच साल तक खून पसीना बहाया उनकी टिकट वितरण में अनदेखी. नेतृत्व चाहता था लेकिन कुछ लोगों ने नहीं होने दिया. जो कार्यकर्ता अच्छी स्थिति में थे वे गुटबाजी की भेंट चढ़ गए.' टिकट वितरण में भ्रष्टाचार का आरोप लगाते हुए तंवर ने यह भी कहा कि वह जरूरत पड़ने पर इसके सबूत सोनिया गांधी को सौंपेंगे. राज्य की सभी 90 विधानसभा सीटों के लिए 21 अक्टूबर को मतदान और 24 अक्टूबर को मतगणना होगी.